ദേശീയ ധനസമ്ബാദന പദ്ധതിക്കെതിരായ അഴിമതി ആരോപണം രാഹുല് ഗാന്ധിക്ക് ചുട്ട മറുപടിയുമായി സ്മൃതി ഇറാനി ന്യൂഡല്ഹി: ദേശീയ ധനസമ്ബാദന പദ്ധതിക്കെതിരെ ആരോപണം ഉന്നയിച്ച കോണ്ഗ്രസ് നേതാവ് രാഹുല് ഗാന്ധിക്ക് ചുട്ട മറുപടിയുമായി കേന്ദ്രമന്ത്രി സ്മൃതി ഇറാനി. പദ്ധതിക്കെതിരെ കോണ്ഗ്രസ് മുന് അദ്ധ്യക്ഷന് നടത്തിയ ആരോപണങ്ങള് അടിസ്ഥാന രഹിതമാണ്. അദ്ദേഹത്തിന്റെ വാക്കുകള് കാപട്യം നിറഞ്ഞതാണെന്നും സ്മൃതി ഇറാനി പറഞ്ഞു. കാപട്യത്തില് ആരംഭിച്ച് അഹങ്കാരത്തിലൂടെ കടന്നുപോയി അവഹേളനത്തില് അവസാനിക്കുന്നതാണ് രാഹുലിന്റെ രാഷ്ട്രീയം മഹാരാഷ്ട്രയില് മുംബൈ പൂനെ അതിവേഗ ഹൈവേയില് നിന്ന് ധനസമ്ബാദന പദ്ധതിയിലൂടെ കോണ്ഗ്രസ് സര്ക്കാര് 8000 കോടി രൂപ സമാഹരിച്ചു. ഇതില് രാഹുല് നിലപാട്വ്യക്തമാക്കണമെന്നും സ്മൃതി ഇറാനി ആവശ്യപ്പെട്ടു. ഈ നടപടിയിലൂടെ സംസ്ഥാനത്തെ കോണ്ഗ്രസ് വില്പന നടത്തുകയായിരുന്നോ എന്ന് കേന്ദ്രമന്ത്രി ചോദിച്ചു. കഴിഞ്ഞ ദിവസമാണ് കേന്ദ്ര ധനമന്ത്രി നിര്മ്മല സീതാരാമന് ദേശീയ ധനസമ്ബാദന പദ്ധതി നാഷണല് മൊണെറ്റൈസേഷന് പൈപ് ലൈന് പ്രഖ്യാപിച്ചത്. കൊറോണ വ്യാപനത്തെ തുടര്ന്നുണ്ടായ സാമ്ബത്തിക നഷ്ടം നികത്തുന്നതിന് 6 ലക്ഷം കോടിരൂപ സമാഹരിക്കുക ലക്ഷ്യമിട്ടാണ് പദ്ധതി. ഇതിനെതിരെയാണ് രാഹുല് ഗാന്ധി രംഗത്ത് വന്നത്. കേന്ദ്രസര്ക്കാര് അഴിമതി നടത്താനാണ് പദ്ധതികൊണ്ട് ഉദ്ദേശിക്കുന്നതെന്നായിരുന്നു രാഹുലിന്റെ വിമര്ശനം.